ბიზნესის, ტექნოლოგიისა და განათლების ფაკულტეტი 
სადოქტორო საფეხურზე მისაღები გამოცდა ინგლისურ ენაში
საგამოცდო ტესტის მოკლე აღწერა და შეფასების კრიტერიუმები
მოდელად აღებულია ინგლისური ენის საერთაშორისო ტესტი - International English Language Testing System (IELTS), რომელიც ოთხ ენობრივ უნარს ამოწმებს და შესაბამისად შედგება ოთხი ნაწილისაგან. საუნივერსიტეტო გამოცდისთვის სადოქტორო საფეხურზე შესამოწმებელი უნარები, მისაღებად განსაზღვრული ენობრივი კომპეტენცია და მინიმალური დასაშვები ქულა განსხვავდება პროგრამების მიხედვით
· ბიზნესის ადმინისტრირება: ოთხივე უნარი (Listening, Reading, Writing, Speaking); ენობრივი კომპეტენვია: C1, მინიმალური დასაშვები ქულა: 7.0
· განათლების სკოლა: Listening, Reading, Writing, Speaking; ენობრივი კომპეტენვია: B2 მინიმალური დასაშვები ქულა: 6.5
· მათემატიკის სადოქტორო პროგრამა: Reading და Speaking; ენობრივი კომპეტენვია: B2, მინიმალური დასაშვები ქულა: 5.5 
ქვემოთ მოცემულია თითოეული ნაწილის აღწერა და შეფასების წესის განმარტება.
1. მოსმენა (Listening) ამოწმებს სხვადასხვა ტიპის  მოსმენილი მასალის გაგების უნარს. 
ტესტი 4 ნაწილისგან (sections) შედგება და არის სულ 40 კითხვა. ჩანაწერის (დაახლოებით 30 წუთი) მოსმენის შემდეგ, კანდიდატს ეძლევა დამატებითი 10 წუთი, რომ პასუხები  გადაიტანოს სპეციალურ პასუხების ფურცელზე (Answer Sheet).
თითოეული ნაწილის ფოკუსი განსხვავებულია, ეს შეიძლება იყოს კონკრეტული, ფაქტობრივი ინფორმაციის გაგება, მოსმენილის მიხედვით ზოგადი ან კონკრეტული დასკვნის გამოტანა, მოცემული გრაფიკული გამოსახულების (დიაგრამა, სქემა, ცხრილი) დასათაურება. 
კანდიდატი ჩანაწერს ისმენს ერთხელ. ყოველი კითხვა ფასდება 1 ქულით. 
შეფასება შემდეგნაირად გამოითვლება:

40 - 39 სწორი პასუხი = 9.0
38 - 37 სწორი პასუხი = 8.5
36 - 35 სწორი პასუხი = 8.0
34 - 32 სწორი პასუხი = 7.5
31 - 30 სწორი პასუხი = 7.0 – C1
29 - 26 სწორი პასუხი = 6.5 – B2
25 - 23 სწორი პასუხი = 6.0
22 – 18 სწორი პასუხი = 5.5 – B2
17 – 16 სწორი პასუხი = 5.0
15 - 13 სწორი პასუხი = 4.5
12 - 11 სწორი პასუხი = 4.0
10 - 9 სწორი პასუხი = 3.5
  8 - 7 სწორი პასუხი = 3.0
  6 - 5 სწორი პასუხი = 2.5
  4 - 3 სწორი პასუხი = 2.0
        2 სწორი პასუხი = 1.5
        1 სწორი პასუხი = 1.0

2. კითხვა (Reading) ამოწმებს სხვადასხვა შინაარსის ტექსტში მოცემული ინფრომაციის გაგების უნარს.
ტესტი შედგება სამი ტექსტისგან. კანდიდატს ეძლევა 60 წუთი, რომ ტექსტში მოცემული ინფორმაციის მიხედვით გასცეს პასუხი 40 შეკითხვას. 
კანდიდატმა პასუხები  უნდა გადაიტანოს სპეციალურ პასუხების ფურცელზე (Answer Sheet), რისთვისაც დამატებითი დრო არაა მოცემული.
წაკითხულის გააზრების უნარის შესამოწმებლად ტესტი 11 ტიპის კითხვას გთავაზობთ:
1. სწორი ინფორმაციის მოძიება ტექსტში და პასუხის ამორჩევა მოცემული ვარიანტებიდან (Multiple choice)
2. ინფორმაციის იდენტიფიკაცია (Identifying information: True/False/Not Given)
3. ავტორის აზრის ან პოზოციის/განაცხადის იდენტიფიკაცია (Identifying author’s views/claims: Yes/No/Not given)
4. კონკრეტული ინფორმაციის მოძიება აბზაცებში (Matching information)
5. აბზაცისთვის ან ტექსტის   ნაწილისთვის სათაურის შერჩევა (Matching headings)
6. ტექსტის მიხედვით გარკვეული სახის ინფორმაციისთვის შესაბამისი მახასიათებლის შერჩევა (Matching features)
7. წინადადების დასრულება მოცემული ვარიანტებიდან ამორჩევით (Matching sentence endings)
8. წინადადების დასრულება მასში გამოტოვებული ადგილების ტექსტიდან აღებული სიტყვებით ან სითყვათშეთანხმებით შევსებით (Sentence Completion)
9. შეჯამების/შენიშვნის/ცხრილის შევსება ტექსტიდან აღებული ინფორმაციით (Summary/Note/table) 
10. დიაგრამის შევსება (Labelling diagram)
11. კითხვებზე მოკლე პასუხი (Short-answer questions)
ყოველი კითხვა ფასდება 1 ქულით. 
შეფასება შემდეგნაირად გამოითვლება:
	40 - 39 სწორი პასუხი = 9.0
38 - 37 სწორი პასუხი = 8.5
36 - 35 სწორი პასუხი = 8.0
34 - 33 სწორი პასუხი = 7.5
32 - 30 სწორი პასუხი = 7.0 – C1
29 - 27 სწორი პასუხი = 6.5 – B2
26 - 23 სწორი პასუხი = 6.0
22 - 19 სწორი პასუხი = 5.5 – B2

	18 - 15 სწორი პასუხი = 5.0
14 - 13 სწორი პასუხი = 4.5
12 - 10 სწორი პასუხი = 4.0
  9 - 8 სწორი პასუხი = 3.5
  7 - 6 სწორი პასუხი = 3.0
  5 - 4 სწორი პასუხი = 2.5
     3 სწორი პასუხი = 2.0
     2 სწორი პასუხი = 1.5
     1 სწორი პასუხი = 1.0




3. წერა (Writing) ამოწმებს აკადემიური წერის უნარს
მოცემულ თემაზე კანდიდატი წერს სულ მცირე 250-სიტყვიან ესეს. ამ დავალების შესასრულებლად მოცემულია 40 წუთი. პასუხი იწერება სპეციალურ პასუხების ფურცელზე (Answer Sheet)
კანდიდატი ფასდება იმის მიხედვით, თუ როგორ შეუძლია:
· თანმიმდევრულად ჩამოაყალიბოს პრობლემის გადაჭრის გზები
· ლოგიკურად დაასაბუთოს თავისი აზრი
· შეადაროს და გამიჯნოს მტკიცებულება, აზრები და შედეგები
· შეაფასოს და იმსჯელოს იდეებზე, მტკიცებულებაზე ან არგუმენტებზე
წერითი დავალება ფასდება 0 - 9 ქულით, შემდეგი კრიტერიუმების მიხედვით:
· შესაბამისობა დავალებასთან (0 – 9 ქულა)
 კანდიდატს მოეთხოვება მოცემულ საკითხთან დაკავშირებით ჩამოაყალიბოს და განავითაროს საკუთარი პოზიცია. ავტორის აზრები უნდა იყოს გამყარებული მტკიცებულებით და მაგალითებით (შეიძლება, კანდიდატის პირადი გამოცდილებიდან). პასუხი უნდა იყოს სულ მცირე 250-სიტყვიანი ტექსტი. ნაწერის შეფასებაზე უარყოფითად იმოქმედებს თუ მასში არის მოთხოვნილ სიტყვათა რაოდენობაზე ნაკლები.
· ნაწერის თანმიმდევრულობა/ბმულობა (0 – 9 ქულა)
ეს კრიტერიუმი აფასებს რამდენად გასაგებად და გაბმულად არის ინფორმაცია გადმოცემული: როგორ არის ნაწერში ორგანიზებული და ერთმანეთთან ლოგიკურად დაკავშირებული არგუმენტები, იდეები და მოსაზრებები. ამ კრიტერიუმს ორი ასპექტი აქვს: ერთი არის თანმიმდევრულობა (coherence), რაც ტექსტში გადმოცემული აზრების სისტემური/ლოგიკური კავშირია და განაპირობებს ტექსტის ერთ მთლიანობად აღქმას;  ხოლო მეორე - ბმულობა (cohesion), რომელიც უზრუნველყოფს მრავალფეროვანი ენობრივი მაკავშირებელი საშუალებების (მაგალითად, ლოგიკური მაკავშირებლები, ნაცვალსახელები, კავშირები) სწორ გამოყენებას. ორივე კომპონენტი უნდა ეხმარებოდეს მკითხველს წინადადებებსა და აბზაცებს  შორის კონცეპტუალური და შესაბამისობაში მყოფი კავშირების კარგად გაგებაში. ტექსტი აბზაცებად უნდა იყოს დაყოფილი აკადემიური სტილის მოთხოვნების გათვალისწინებით.
· ლექსიკური მარაგი (0 – 9 ქულა)
ეს კრიტერიუმი აფასებს თუ რამდენად სწორად, ბუნებრივად შეარჩია და გამოიყენა კანდიდატმა მრავალფეროვანი, თემასთან დაკავშირებული დარგობრივი და ზოგადი აკადემიური ლექსიკა, სიტყვათშეთანხმებები; დაცულია სიტყვათწარმოებისა და მართლწერის წესები. 
· გრამატიკული მრავალფეროვნება და სიზუსტე (0 – 9 ქულა)
ეს კრიტერიუმი აფასებს თუ წინადადების დონეზე რამდენად სწორად გამოიყენა კანდიდატმა  ინგლისურ ენაში არსებული მრავალფეროვანი გრამატიკული რესურსი (მაგალითად დროები, წინადადებების ტიპები, პუნქტუაცია).
თითოეულ კომპონენტში მიღებული  შეფასება 0 - 9 ჯამდება და იყოფა 4-ზე. 
შეფასების კრიტერიუმებისა და რუბრიკების მიხედვით უფრო დეტალური აღწერა იხილეთ საჯარო დოკუმენტში: Writing Band Descriptors (public version), რომელიც განთავსებულია შემდეგ ბმულზე: https://takeielts.britishcouncil.org/sites/default/files/ielts_task_2_writing_band_descriptors.pdf
4. საუბარი (Speaking) ამოწმებს აზრის თანმიმდევრული გადმოცემის უნარს    
საუბრის გამოცდა სამი ნაწილისგან შედგება და გრძელდება 11 -14 წუთს.
ნაწილი 1: კანდიდატი პასუხობს მის პიროვნებასთან, საქმიანობასთან, წარსულ გამოცდილებასთან დაკავშირებულ კითხვებზე (4-5 წუთი; კითხვა-პასუხის რეჟიმი)
ნაწილი 2: მოკლე პრეზენტაცია (1-2 წუთი) გარკვეულ თემაზე, რომელიც მოცემულია საგამოცდო ბარათზე, სადაც ასევე წარმოდგენილია რამდენიმე დამხმარე შენიშვნა, რაც კანდიდატს პრეზენტაციის თემის გარკვეულ ჩარჩოში მოქცევაში ეხმარება. პრეზენტაციის დასრულებისას გამომცდელმა დამატებით შეიძლება დასვას თემასთან დაკავშირებული ერთ-ორ შეკითხვა. ეს ნაწილი არ უნდა აღემატებოდეს 3-4 წუთს.
ნაწილი 3: გამოცდის ბოლო 4-5 წუთი დაეთმობა რამდენიმე, მეორე ნაწილში შეთავაზებულ თემასთან დაკავშირებულ, შეკითხვაზე გავრცობილი პასუხის გაცემას, რაც გამომცდელთან დისკუსიაში გადაიზრდება.
საუბარი ფასდება შემდეგი კრიტერიუმების მიხედვით:
1. მეტყველების ბმულობა და თანმიმდევრულობა: 
შინაარსი, საკითხთა ლოგიკური დაკავშირება, მსჯელობის უნარი                   0 - 9 ქულა

2. ლექსიკური რესურსი: ლექსიკის მრავალფეროვნება, 
სისწორე, ადეკვატურობა                                		 			      0 - 9 ქულა

3. გრამატიკული სპექტრი და სისწორე: 
გრამატიკული სტრუქტურების მრავალფეროვნება, 
სისწორე, წინადადებების სტრუქტურული მრავალფეროვნება          	       0- 9 ქულა
4. წარმოთქმა: 
ბგერების სისწორე, მახვილი, ინტონაცია და რიტმი. რამდენად 
გასაგებია მსმენელისთვის კანდიდატის მეტყველება		           	       0 - 9 ქულა

თითოეულ კომპონენტში მიღებული  შეფასება 0 - 9 ჯამდება და იყოფა 4-ზე. 
უფრო დეტალური აღწერა შეფასების კრიტერიუმებისა და რუბრიკების მიხედვით იხილეთ საჯარო დოკუმენტში: Speaking Band Descriptors (public version), რომელიც განთავსებულია შემდეგ ბმულზე: https://www.ielts.org/-/media/pdfs/speaking-band-descriptors.ashx?la=en
გამოცდის საბოლოო ქულის გამოანგარიშება:
თითოეულ ნაწილში (მოსმენა, კითხვა, წერა და საუბარი მიღებული ქულა 0 - 9 ჯამდება და იყოფა 4-ზე. მიღებული ქულის მინიმალური ზღვარი პროგრამების მიხედვით შეადგენს:
· ბიზნეს ადმინისტრირება - C1 – 7.0 ქულას
· განათლების სადოქტორო პროგრამები: B2 – 6.5 ქულას
· მათემატიკის სადოქტორო პროგრამა - B2 – 5.5 ქულას. 
[image: Graphic showing the CEFR Framework vs IELTS]

გამოცდისთვის დამოუკიდებლად  მომზადება, რაც გულისხმობს ტესტის ნიმუშების ნახვას, შეკითხვების ტიპების გაცნობას, შეფასების პრინციპებისა და პროცესების აღწერას,                                                                                                                                                                                                                                                                                                                                          გამოცდის ჩაბარების მსურველებს შეუძლიათ ქვემოთ მოცემული ელექტრონულ მისამართებზე: 
https://www.cambridgeenglish.org/exams-and-tests/ielts/test-format/
http://www.examenglish.com/IELTS/index.php
http://www.esolcourses.com/revision/ielts.html

